stanford-oval/wikipedia huggingface dataset:
Pitseolak Ashoona
Elämäkerta

Pitseolak Ashoona syntyi joskus vuosien 1904 ja 1908 välillä Nottingham Islandin saarella. Perhe eli perinteisten inuittien elintapojen mukaan kierrellen pitkin Baffininsaaren rannikkoa. Vuonna 1913 perhe asettui joidenkin muiden inuittiperheiden mukana Foxen niemimaalle, ja samana vuonna perustettiin Hudson’s Bay Companyn kauppa-asema, nykyinen Cape Dorset. Pitseolakin isä Ottochie kuoli talvella 1921–1922, ja hänen setänsä Kavavow  järjesti Pitseolakille avioliiton Ashoona-nimisen metsästäjän kanssa. Pari avioitui kristillisin menoin Cape Dorsetissa. He saivat sittemmin 17 lasta, joista perheessä asui aikuisikään saakka kuusi. Muut joko kuolivat, tai heidät annettiin perinteiden mukaan muihin perheisiin. Perhe kierteli Baffininsaaren sisäosissa leiripaikalta toiselle.
Ashoona kuoli 1940-luvun puolivälin paikkeilla. Pitseolak muutti tuolloin takaisin Cape Dorsetiin palatakseen sukulaistensa luo, mutta sinne saavuttuaan hän huomasi näiden kuolleen tai muuttaneen jo muualle. Taloudellinen tilanne oli toisen maailmansodankin takia kurja, ja kuuden lapsen elättäminen oli hyvin hankalaa. Pitseolak ei perinteistä poiketen mennyt uusiin naimisiin heti miehensä kuoleman jälkeen. Avuksi tuli hallituksen uusi hanke, jota Cape Dorsetissa johti James Archibald Houston. Tarkoituksena oli opettaa inuiteille uusia elinkeinoja ja pysyvämpiä asumismuotoja. James ja hänen vaimonsa Alma Houston olivat taiteilijoita ja opettivat taiteen tekoa painotekniikoita ja maalausta käyttäen. Inuitit tunsivat kyllä sinänsä koristeltujen veistosten tai kankaiden teon, mutta painotekniikoita tai paperia ei perinteisesti ollut käytetty. Myöskään varsinaisia päätoimisia inuittitaiteilijoita ei vielä ollut. Pitseolak alkoi tehdä piirustuksia, joita hän myi West Baffinin osuuskunnalle.
Pitseolak kehitti omintakeisen tyylinsä 1960-luvun aikana. Hänen teoksensa kuvasivat usein inuittien arkielämää. Tattooed Woman vuodelta 1960 esittää naamasta tatuoitua naista edestäpäin amutui-takissa. Laajempaa menestystä Pitseolak alkoi saada 1970-luvulla. Dorothy Harley Eberin toimittama haastatteluja ja kuvitusta sisältävä Pictures Out of My Life vuodelta 1971 ilmestyi englanniksi ja inuktitutiksi. National Film Board of Canada julkaisi elokuvaversion Pictures Out of My Life vuonna 1973. Summer Camp Scene vuodelta 1974 esittää Pitseolakin myöhemmälle tyylille ominaisesti elämäniloa rentona kesäiltapäivänä. The Shaman’s Wife vuodelta 1980 on hieman pelottavakin teos, joka esittää transsissa olevaa naishahmoa. Pitseolak itse oli kääntynyt jo nuorena kristityksi, ja perinteinen šamanismi oli jo tuolloin käytännössä hävinnyt. Kaikkiaan hän tuotti valtavan määrän teoksia, joihin lukeutui yli 7 000 piirustusta. Pitseolakista tuli Kanadan kuninkaallisen taideakatemian jäsen vuonna 1974, ja vuonna 1977 hän sai Order of Canada-kunniamerkin. Pitseolak kuoli Cape Dorsetissa 28. toukokuuta 1983.
Pieni-Häppälä

| Pieni-Häppälä |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°09′29″N, 26°19′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskuoja:  oja Iso-Häppälään 
Järvinumero:  14.394.1.018
Mittaustietoja
Pinnankorkeus:  144,2 m  
Pituus:  940 m  
Leveys:  420 m  
Rantaviiva:  2,755 km  
Pinta-ala:  26,305 ha  
Saaria:  ei saaria 
 fiPieni-Häppälä 
Pieni-Häppälä  on Etelä-Savossa Kangasniemellä Häppälänmäen lähellä sijaitseva järvi.
Maantietoa

Järven pinta-ala on 26 hehtaaria, se on 950 metriä pitkä ja 400 metriä leveä. Järvellä ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Järven vedenpinnan korkeus on 144,2 metriä mpy.
Princeps senatus

| --- | --- |
Rooman valtakunta
  Osa historian artikkelisarjaa  Rooman valtakunnan hallinto
Ajanjaksot
Rooman kuningaskunta 753 eaa. – 510 eaa.  Rooman tasavalta 510 eaa. – 27 eaa.  Rooman keisarikunta 27 eaa. – 476 jaa.
 Länsi-Rooma 330–476:  Itä-Rooma 330–1453  Trebizond 1204–1461  Theodoro 1204–1475
Virkamiehet
Konsuli Preettori Prokonsuli Propreettori: Ediili Kvestori Tribuuni Kensori
Poikkeusvirat
Diktaattori Magister equitum Sotatribuuni-konsuli: Kuningas Triumviraatti Decemviri
Tribunicia potestas: 
Arvonimet
Keisari
Legaatti Dux Officium Prefekti Vicarius Vigintisexviri: Liktori Magister militum Imperaattori Princeps senatus Pontifex maximus Tetrarkki
Instituutiot ja lait
Rooman senaatti Cursus honorum Rooman kansankokoukset: Rooman laki Rooman kansalaisuus Imperium
Princeps senatus oli Rooman senaatin johtaja. Suomeksi käännettynä princeps senatus on "ensimmäinen senaatissa". Virallisesti virkaan ei liittynyt mitään erityistä käskynvaltaa, mutta todellisuudessa viran haltijalla oli suuri arvovalta. Kensorit valitsivat aina toimikautensa alussa uuden senaatin johtajan tai jatkoivat edellisen viranhaltijan kautta viidellä vuodella. Princeps senatuksen piti olla patriisi, joka oli yleensä aikaisemmin toiminut myös kensorina.
Princeps senatuksen tehtäviin kuuluivat
senaatin istuntojen avaaminen ja sulkeminen
senaatin esityslistan määrääminen
senaatin kokoontumispaikan määrääminen
senaatin järjestyssääntöjen ylläpitäminen
ulkomaisten lähetystöjen kanssa tapaaminen senaatin nimissä
kirjeiden kirjoittaminen senaatin nimissä.
Keisariaikana keisari oli yleensä princeps senatus.
Poliisijohtaja

Poliisijohtajan arvomerkki
Poliisijohtaja (ruots. polisdirektör) on Suomen poliisin korkea poliisivirka. Sen yläpuolella on poliisiylijohtajan virka. Poliisijohtajan virka keskittyy Poliisihallitukseen, mutta myös muutamalle erilliselle taholle kuten Helsingin Poliisilaitokselle, Poliisiammattikorkeakouluun sekä Keskusrikospoliisiin.
Helsingin Poliisilaitoksen päällikkö ("Poliisikomentaja"), Poliisiammattikorkeakoulun rehtori ("Poliisineuvos") sekä Keskusrikospoliisin päällikkö ("Poliisineuvos") on arvoltaan Poliisijohtaja.
Piper Perabo

| Piper Lisa Perabo |
| --- | --- |
 Piper Perabo vuonna 2011.
Henkilötiedot
Syntynyt: 31. lokakuuta 1976 (ikä 47)
Puoliso:  Stephen Kay (2014–)
Näyttelijä
Aktiivisena:  1998–
Aiheesta muualla
IMDb 
Elonet
Piper Lisa Perabo (s. 31. lokakuuta 1976, Dallas, Texas) on yhdysvaltalainen näyttelijä. Hän varttui New Jerseyssä. Perabo on isänsä George William Perabon puolelta englantilainen, saksalainen ja irlantilainen, hänen äitinsä Mary Charlotte Ulland taas on kotoisin Norjasta. Hänen veljensä Noah ja Adam ovat myös näyttelijöitä.
Filmografia

| Vuosi | Elokuva | Alkuperäinen nimi | Rooli |
| --- | --- | --- | --- |
| 2000 | Coyote Ugly | Coyote Ugly | Violet Sanford |
| 2001 | Lost and Delirious | Lost and Delirious | Pauline “Paulie” Oster |
| 2003 | The I Inside – totuuden rajamailla | The I Inside | Anna |
| 2003 | Villi tusina | Cheaper by the Dozen | Nora Baker |
| 2004 | Perfect Opposites – täydelliset vastakohdat | Perfect Opposites |  |
| 2005 | Amor yllättää | Imagine Me & You | Rachel |
| 2005 | Edison | Edison | Willow |
| 2005 | Villi tusina 2 | Cheaper by the Dozen 2 | Nora Baker-McNulty |
| 2005 | The Cave | The Cave | Charlie |
| 2006 | The Prestige | The Prestige | Julia McCullough |
| 2006 | First Snow | First Snow |  |
| 2007 | Sekavia suhteita | Because I Said So | Mae Wilder |
| 2008 | Beverly Hillsin hienostohauva | Beverly Hills Chihuahua | Rachel Ashe Lynn |
| 2008 | Menneisyyden synnit | The Lazarus Project | Lisa Garvey |
| 2012 | Looper | Looper | Suzie |
Aiheesta muualla

Piper Perabo Internet Movie Databasessa. (englanniksi)
Poliisiasema

Satakunnan poliisilaitoksen Porin pääpoliisiasema ulkoa nähtynä.
Poliisiasema on rakennus, jossa on työtilat muun muassa konstaapeleille ja muulle poliisilaitoksen henkilökunnalle. Poliisiasemalla on toimistoja ja taukotiloja henkilöstölle sekä autohalli ja muita säilytystiloja poliisin ajoneuvoille ja varusteille. Näiden lisäksi löytyy usein myös sellejä sekä kuulusteluhuoneita.
Suomessa isoimmissa poliisilaitoksissa on tilannekeskus, joissa seurataan valvontakameroiden kuvaa ja mm. palvellaan median edustajia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Pinnalla

| Pinnalla Eri esittäjiä |
| --- | --- | --- |

Kokoelmalevyn tiedot
 Julkaistu: 1992
 Formaatti: LP, CD
 Tyylilaji: ramopunk, punk rock
 Kesto: 43.24
 Levy-yhtiö: Kråklund
Pinnalla on Kråklund Recordsin julkaisema kokoelma-albumi, joka sisältää Klamydian, Himanesin, James Puhto-Renin ja Häiriköiden kappaleita.
Kappaleet

Kesäöitä – 2.13
Knockin' at Your Door – 1.45
Räppiä – 1.26
Vähäjärkinen – 1.50
Kärsämäki – 1.53
Mieltä ylentävää – 2.45
Kyyvesi kutsuu – 1.20
Kuutamokeikka – 3.09
Törnävänsaarella – 2.19
Hitsari-pop – 1.58
Kylä – 1.22
Kafe Wiking Bar blues – 2.07
That's All Right – 1.48
Lihava poika – 1.18
Poikamme maailmalla – 2.29
Ruutuässä/Jorma Pulkkinen – 2.23
Suurisuu – 2.10
Juha Mieto – 1.55
Lilli – 1.40
Sua kaipaan – 2.00
Mä en haluu sua – 1.51
Vauhti kallossa – 1.43
Aiheesta muualla

Pinnalla finnmusic.net -sivustolla
Pluto Nash

| Pluto Nash> The Adventures of Pluto Nash |
| --- | --- |

Ohjaaja:  Ron Underwood
Käsikirjoittaja:  Neil Cuthbert
Tuottaja:   Martin Bregman  Michael Scott Bregman  Louis A. Stroller 
Säveltäjä:  John Powell
Kuvaaja:  Oliver Wood
Leikkaaja:   Alan Heim  Paul Hirsch 
Lavastaja:   Elise de Blois  Brana Rosenfeld 
Pääosat:   Eddie Murphy  Randy Quaid  Rosario Dawson 
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  Warner Bros. Netflix
Ensi-ilta:   2002-8-1616. elokuuta 2002 (Yhdysvallat)  2002-11-88. marraskuuta 2002 (Suomi)  
Kesto:  95 minuuttia
Alkuperäiskieli:  englanti
Budjetti:  100 000 000 dollaria
Tuotto:  7 103 103 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Pluto Nash (engl. The Adventures of Pluto Nash) on 2002 ensi-iltansa saanut Ron Underwoodin ohjaama yhdysvaltalainen komediaelokuva. Eddie Murphy esittää elokuvan pääroolia, Kuussa sijaitsevan yökerhon omistajaa.
Elokuva oli valtaisa floppi. Elokuvaan käytetty budjetti oli 100 miljoonaa dollaria ja markkinointikustannukset 20 miljoonaa. Se kuitenkin tuotti maailmanlaajuisesti vain hieman yli seitsemän miljoonaa dollaria. Vuoteen 2006 mennessä tämä on viidenneksi suurin taloudellinen häviö koskaan tehdystä elokuvasta (muita ovat Aarreplaneetta, Kurkunleikkaajien saari, Final Fantasy: The Spirits Within ja The Alamo).
Näyttelijät

| 0 | 1 | 2 |
| --- | --- | --- |
|  Eddie Murphy  | … |  Pluto Nash   |
|  Randy Quaid  | … |  Bruno   |
|  Rosario Dawson  | … |  Dina Lake   |
|  Joe Pantoliano  | … |  Mogan   |
|  Jay Mohr  | … |  Tony Francis   |
|  Luis Guzmán  | … |  Felix Laranga   |
|  James Rebhorn  | … |  Belcher   |
|  Peter Boyle  | … |  Rowland   |
|  Burt Young  | … |  Gino   |
|  Miguel A. Núñez Jr.  | … |  Miguel   |
|  Pam Grier  | … |  Flura Nash   |
|  John Cleese  | … |  James   |
|  Victor Varnado  | … |  Kelp   |
|  Illeana Douglas  | … |  Tohtori Mona Zimmer   |
|  Jacynthe René  | … |  Babette   |
Pieni-Hykkönen

| Pieni-Hykkönen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°46′12″N, 24°08′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskupuro:  Kurikkapuro Hykkösenpuroon 
Järvinumero:  35.438.1.005
Mittaustietoja
Pinnankorkeus:  185,6 m  
Rantaviiva:  1,333 km  
Pinta-ala:  6,122 ha  
Saaria:  ei saaria 
 fiPieni-Hykkönen 
Pieni-Hykkönen on Etelä-Pohjanmaalla Soinissa Kantoperän kylän lähellä sijaitseva järvi.
Maantietoa

Järven pinta-ala on 6,1 hehtaaria, se on 600 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Korpisenpuron valuma-alueeseen (35.438) se kuuluu. Järven vedenpinnan korkeus on 185,6 metriä mpy.
Pontius Aquila

Lucius Pontius Aquila (k. 43 eaa.) oli roomalainen poliitikko ja sotilas. Hän oli luultavasti kansantribuuni vuonna 45 eaa. Hän oli yksi Julius Caesarin murhaajista. Caesarin murhan jälkeen hän toimi Decimus Junius Brutus Albinuksen legaattina Gallia cisalpinassa. Ennen Mutinan taistelua hän kukisti  T. Munatius Plancuksen ja ajoi tämän joukkoineen Pollentian kaupungista. Pontius Aquila kaatui kuitenkin Mutinassa. Senaatti pystytti hänen kunniakseen patsaan. Pontius Aqula oli Ciceron ystävä ja hänet mainitaan usein tämän kirjeissä.
Pontikós

Pontikós (kreik. Ποντικός, ”Hiiri”) voi viitata seuraaviin saariin Kreikassa:
Pontikós, saari Ekhinadeilla Jooniansaarten saariryhmässä
Pontikós eli Pontikonísi, saari Argo-Saronisten saarten saariryhmässä lähellä Hydraa
Megálos Pontikós, saari Dodekanesian saariryhmässä lähellä Kásosta
Mikrós Pontikós, saari Dodekanesian saariryhmässä lähellä Kásosta
Pitäjänmäen tornitalo

| Pitäjänmäen tornitalo> SysOpen Tower |
| --- | --- |
 Pitäjänmäen tornitalo marraskuussa 2005, jolloin se tunnettiin vielä nimellä SysOpen Tower.
Osoite:  Hiomotie 19, Helsinki
Sijainti:  Pitäjänmäen yritysalue, Pitäjänmäki, Helsinki
Koordinaatit:  60°13′13″N, 024°52′05″E
Rakennustyyppi:  toimistorakennus, tornitalo
Valmistumisvuosi:  2001
Suunnittelija:  Mauri Tommila
Korkeus:  70 m
Kerrosluku:  17
Tilavuus:  33 450 m³
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pitäjänmäen tornitalo eli Pitäjänmäki Tower (alun perin SysOpen Tower, vuodesta 2005 vuoteen 2008 SysOpen Digia Tower, sen jälkeen vuoteen 2010 Digia Tower) on Helsingin Pitäjänmäellä sijaitseva tornitalo. Vuonna 2001 valmistuneen rakennuksen on suunnitellut arkkitehti Mauri Tommila. Rakennus on Helsingin seitsemänneksi korkein: se on 70 metriä korkea, ja siinä on 17 kerrosta. Kaikki kerrosten välinen liikenne tapahtuu hisseillä ja portaat ovat vain hätäpoistumisteinä. Rakennuksen kokonaisala on 9 300 m² ja kokonaistilavuus 33 450 m³. Rakennuksessa sijaitsi vuoteen 2010 asti Digian pääkonttori.
Aiheesta muualla

Kuvia tai muita tiedostoja aiheesta Pitäjänmäen tornitalo Wikimedia Commonsissa
Emporis – Digia Tower
Pontikós (Jooniansaaret)

| --- | --- |
Sijainti:  38°27′19″N, 21°03′57″E, Ithaka Ithaka, Jooniansaaret Kreikka
Saariryhmä:  Ekhinadit, Jooniansaaret
Merialue:  Joonianmeri, Välimeri
Korkein kohta:  62  m 
Pinta-ala:  0,736 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pontikós (kreik. Ποντικός) on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,736 neliökilometriä ja se on asumaton (vuonna 2011). Hallinnollisesti Pontikós kuuluu Ithakan kuntaan, Ithakan alueyksikköön ja Jooniansaarten alueeseen.
Payable On Death Live

| 'Payable On Death Live' P> O.D. |
| --- | --- | --- |

Livealbumin tiedot
 Äänitetty : TomFestin konsertti 1997
 Julkaistu: 1997
 Tuottaja(t): P.O.D.
 Tyylilaji: hardcore   rapcore   alternative
 Kesto:  ??.??
 Levy-yhtiö: Rescue Records
P.O.D.:n muut julkaisut
| Brown 1996 | 'Payable On Death Live' 1997 | The Warriors EP 1999 |
Payable On Death Live on yhdysvaltalaisen P.O.D.-yhtyeen kolmas albumi ja samalla yhtyeen ensimmäinen livealbumi. Albumi on tallenne P.O.D.:n TomFestin konsertista 1997. Albumi julkaistiin 1997 ja re-masteroitiin 2001.
Kappaleet

"Intro/One Day"
"Draw The Line"
"Selah"
"Know Me"
"Punk-Reggae Jam"
"Breathe Babylon"
"Preach"
"Full Color"
"Murder"
Raidoilla 1 ja 5 on kaksi kappaletta.
Raidan numero 8 lopussa on viesti Noah Bernardolta, Rescue Recordsin omistajalta ja P.O.D.:n rumpalin Wuv Bernardon isältä, jossa hän kertoo mm. Kristinuskosta ja musiikista. Viestin nimi on "1-800-HIT-HOME".
P.O.D.
| --- | --- |
Albumit:   P.O.D. Demo Tape  Snuff The Punk  Brown  Payable on Death Live  The Fundamental Elements of Southtown  Satellite  Payable On Death  Testify  Greatest Hits: The Atlantic Years  When Angels and Serpents Dance  Murdered Love  So-Cal Sessions  The Awakening  Circles 
EP:t:   The Warriors EP  Limited Edition Bonus EP  The Warriors EP Volume 2 
Singlet:   Rock The Party (Off The Hook)  Souhtown  School Of Hard Knocks  Alive  Youth Of The Nation  Boom  Satellite  Sleeping Awake  Will You  Change The World  Goodbye For Now  Lights Out  Going In Blind  Addicted  Shine with Me  On Fire  Lost in Forever  Higher  Beautiful  This Goes Out to You  Listening for the Silence  Rockin' with the Best 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Peter Coke

| Peter Coke> Henkilötiedot |
| --- | --- |
Syntynyt: 3. huhtikuuta 1913 Southsea, Hampshire, Iso-Britannia
Kuollut: 30. heinäkuuta 2008 Holt, Norfolk
Näyttelijä
Merkittävät roolit:  Paul Temple BBC:n radiokuunnelmissa
Aiheesta muualla
IMDb 
Peter Coke (3. huhtikuuta 1913 Southsea, Hampshire – 30. heinäkuuta 2008 Holt, Norfolk) oli brittiläinen näyttelijä, antiikkikauppias ja taiteilija, joka muistetaan parhaiten Paul Templen esittäjänä BBC:n radiokuunnelmissa 1954–1968.
Ennen toista maailmansotaa Coke näytteli teatterissa. Sodan aikana hän oli tykistössä, ja palveli Pohjois-Afrikassa ja Italiassa, ennen lyhytaikaista komennustaan viihdytysjoukkoihin. Coke kotiutettiin majurina, ja hän palasi teatterinäyttelijäksi.  Vuonna 1951 hän sai kiinnityksen Old Viciin. 1950-luvulla Coke esiintyi useissa Saturday Night Theater -kuunnelmissa. Ensimmäisen kerran hän esitti Paul Templeä maaliskuussa 1954 kuunnelmasarjassa Paul Temple and the Gilbert Case. Kaikkiaan Coke esiintyi kymmenessä Paul Temple -sarjassa, joista viimeiseksi jäi The Alex Affair vuonna 1968. Tässä vaiheessa Coke oli jo alkanut keskittyä antiikkikauppansa pitoon. Jäätyään eläkkeelle 1970-luvun puolessa välissä, Coke aloitti uuden uran taiteilijana, tehden pienoisesineitä simpukankuorista. Hänen töitään on nähtävillä muun muassa Sheringhamissa, Norfolkissa, sijaitsevassa Peter Coke Shell Galleryssa.
Pateniemen suuralue

| Pateniemen suuralue |
| --- | --- |
 Kaupungin kartta, jossa Pateniemen suuralue korostettuna.
Kaupunki:  Oulu
Suuralue nro:  11
Väkiluku:  11 930   (31.12.2023)
Kaupunginosat:  Pateniemi Herukka Rajakylä
Pateniemen suuralue on yksi Oulun kaupungin 23:sta suuralueesta. Suuralue sijaitsee keskustan pohjoispuolella valtatien 4 länsipuolella. Suuralueella asuu noin 12 500 henkilöä. Työpaikkoja alueella on 1 086.
Kaupunginosat Pateniemen suuralueella

Pateniemi
Herukka
Rajakylä
Merkittävät liikenneyhteydet

Valtatie 4 (Pohjantie)
Seututie 847 (Haukiputaantie)
Peter Cosgrove

| Peter Cosgrove |
| --- | --- |

Australian kenraalikuvernööri
 28. maaliskuuta 2014 – kesäkuu 2019  
Edeltäjä:  Quentin Bryce
Seuraaja:  David Hurley
Henkilötiedot
Syntynyt: 28. heinäkuuta 1947 (ikä 77)
Puoliso:  Lynne Cosgrove
Lapset:  3
Tiedot
Sotilaspalvelus
Palvelusmaa(t):  Australia
Puolustushaara:  maavoimat
Palvelusvuodet:  1965–2005
Sotilasarvo:  kenraali
Taistelut ja sodat:  Vietnamin sota INTERFET Itä-Timor
Peter John Cosgrove (s. 28. heinäkuuta 1947) on australialainen kenraali, joka toimi maansa kenraalikuvernöörinä vuosina 2014–2019.
Cosgrove valmistui Duntroonin sotilasakatemiasta vuonna 1968. Hän osallistui uransa alkuvaiheessa Vietnamin sotaan ja palkittiin kunniamerkillä. Vuonna 1999 hän johti INTERFET-joukkoja, jotka tukivat itä-Timorin itsenäistymistä. Itä-Timorin komennuksen aikana Cosgrovesta tuli Australian tunnetuin nykyinen kenraali, ja häntä kutsuttiin usein televisioon kommentoimaan ajankohtaisia aiheita. Vuonna 2001 hänet valittiin Vuoden australialaiseksi. Cosgrove jäi eläkkeelle sotilasuraltaan vuonna 2005.
Vuonna 2014 pääministeri Tony Abbott esitti Cosgrovea kenraalikuvernööriksi, ja sanoi nimityksen nostavan kenraalikuvernöörin viran politiikan yläpuolelle.
Joulukuussa 2018 Australian pääministeri Scott Morrison ilmoitti, että Cosgroven seuraajaksi tulee David Hurley, mutta Cosgrove jatkoi kenraalikuvernöörinä kesäkuuhun 2019, jolloin Hurleyn kausi Uuden Etelä-Walesin kuvernöörinä päättyi.
Pas de scandale

| Pas de scandale |
| --- | --- |

Ohjaaja:  Benoît Jacquot
Käsikirjoittaja:   Benoît Jacquot  Jérôme Beaujour 
Tuottaja:   Georges Benayoun  Philippe Carcassonne 
Säveltäjä:  Olivier Lebé
Kuvaaja:  Romain Winding
Leikkaaja:  Pascale Chavance
Lavastaja:  Sylvain Chauvelot
Pääosat:   Fabrice Luchini  Isabelle Huppert  Vincent Lindon 
Valmistustiedot
Valmistusmaa:  Ranska
Tuotantoyhtiö:   Ciné B  France 3 Cinéma  IMA Films 
Levittäjä:  Pathé
Ensi-ilta:   1999-9-55. syyskuuta 1999 (Venetsian elokuvajuhlat, Italia)  1999-10-2020. lokakuuta 1999 (Ranska)  
Kesto:  105 minuuttia
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Pas de scandale on vuonna 1999 ensi-iltansa saanut Benoît Jacquotin ohjaama ranskalainen draamaelokuva, jonka pääosia näyttelevät Fabrice Luchini, Isabelle Huppert ja Vincent Lindon. Elokuvan käsikirjoittivat Benoît Jacquot ja Jérôme Beaujour ja tuottivat Georges Benayoun ja Philippe Carcassonne.
Pas de scandale sai ensi-iltansa vuoden 1999 Venetsian elokuvajuhlien pääkilpailussa, jossa Benoît Jacquot oli ehdokkaana parhaan elokuvan Kultaisen leijonan saajaksi.
Juoni

Merkittävä liikemies Grégoire Jeancourt (Fabrice Luchini) vapautuu vankilasta, jonne hän oli joutunut talousrikoksesta. Hän palaa kotiin vaimonsa Agnèsin (Isabelle Huppert) ja lastensa luokse, mutta perhe ja ystävät hämmentyvät Grégoiren täysin muuttuneen persoonan vuoksi.
Näyttelijät

| 0 | 1 | 2 |
| --- | --- | --- |
|  Fabrice Luchini  | … |  Grégoire Jeancourt   |
|  Isabelle Huppert  | … |  Agnès Jeancourt   |
|  Vincent Lindon  | … |  Louis Jeancourt   |
|  Vahina Giocante  | … |  Stéphanie   |
|  Sophie Aubry  | … |  Véronique   |
|  Andréa Parisy  | … |  rouva Jeancourt   |
|  Thérèse Liotard  | … |  rouva Guérin   |
|  Ludovic Bergery  | … |  William   |
|  Anne Fontaine  | … |  Nathalie   |
|  Jean Davy  | … |  Edmond   |
|  Astrid Bas  | … |  Cécile   |
|  Jacqueline Jehanneuf  | … |  Alice   |
Tuotanto

Pas de scandale kuvattiin Pariisissa ja Arrasissa 4 960 000 euron budjetilla. Elokuvan tuotantoyhtiöinä olivat Ciné B, France 3 Cinéma ja IMA Films.
Julkaisu ja vastaanotto

Pas de scandale sai ensi-iltansa Italiassa, Venetsian elokuvajuhlilla 5. syyskuuta 1999. Elokuva kiersi lisäksi useita muita elokuvajuhlia, kuten vuoden 1999 Toronton elokuvajuhlat Kanadassa. Elokuva sai ensi-iltansa Ranskassa 20. lokakuuta 1999 ja oli Pathé Distributionin teatterilevittämä. Pas de scandale keräsi Ranskassa teatterikierroksensa aikana 279 833 katsojaa ja sai ranskalaisilta elokuvakriitikoilta lähinnä myönteisen vastaanoton.
Pas de scandale julkaistiin Ranskassa DVD:lle 31. lokakuuta 2000.
Aiheesta muualla

Pas de scandale Internet Movie Databasessa (englanniksi)
Pas de scandale AllMoviessa. (englanniksi)
Pas de scandale AlloCinéssä (ranskaksi)
Pas de scandale UniFrancessa (ranskaksi)
Peter Cornwallilainen

| Peter Cornwallilainen> Peter of Cornwall.Henkilötiedot |
| --- | --- |
Syntynyt: noin 1140 Cornwall
Kuollut: 1221 Lontoo
Ammatti:  priori
Kirjailija
Tuotannon kieli: latina
Aiheesta muualla
Löydä lisää kirjailijoitaKirjallisuuden teemasivulta
Peter t. Petrus Cornwallilainen (noin 1140 – 1221) oli keskiaikainen kristillinen kirjoittaja ja lontoolaisen luostarin priori.
Peter Cornwallilaisen teos Liber revelationum on laaja kokoelma taivaallisia näkyjä koskevia kertomuksia. Teos sisältää 1 077 tarinaa, joista suurin osa on koottu pyhimyselämäkerroista, kronikoista tai kirkkoisien kirjoituksista. Osan kertomuksista Peter kuuli ja merkitsi muistiin itse. Teoksen esipuheessa hän kirjoittaa tehneensä teoksen kumotakseen ne, jotka epäilevät Jumalan, enkelien, sielun ja kuolemanjälkeisen elämän olemassaoloa.